b'\n_START_ARTICLE_\nM7 Priest\n_START_SECTION_\nM7\n_START_PARAGRAPH_\nDe f\xc3\xb8rste vognene var bygd p\xc3\xa5 M3 Lee/Grant understell, og kanonen hadde maksimum elevasjon p\xc3\xa5 35 grader for \xc3\xa5 gi vognene en lav profil. Etter kort tids produksjon ble antall lagringshylser for granater i overbygningen \xc3\xb8kt fra 24 til 69. Dette ble oppn\xc3\xa5dd ved \xc3\xa5 ta i bruk sideveggene og rommet under d\xc3\xb8rkplatene til lagringsplass. Noen M7-vogner i britisk tjeneste hadde installert radio, noe som tok opp 22 granatlagringsplasser. Ganske tidlig begynte understell fra M4 Sherman \xc3\xa5 bli brukt som basis for M7,\n_START_SECTION_\nM7B1\n_START_PARAGRAPH_\nM7B1-varianten var fullt og helt basert p\xc3\xa5 understellet til M4 Sherman. Fra september 1943 var dette standard-varianten.\n_START_SECTION_\nM7B2\n_START_PARAGRAPH_\nUnder Korea-krigen m\xc3\xa5tte vognene settes inn i kupert terreng. Den begrensede elevasjonen p\xc3\xa5 kanonen ble et problem, og M7B2 er en modifikasjon som tillater elevasjon p\xc3\xa5 opptil 65 grader. I tillegg ble mitralj\xc3\xb8set\xc3\xa5rnet hevet for \xc3\xa5 fortsatt kunne gi mitralj\xc3\xb8sen 360 graders skuddfelt.\n_START_SECTION_\nKangaroo\n_START_PARAGRAPH_\nEtter den allierte landgangen i Normandie i 1944 fikk en del av de kanadiske M7-vognene fjernet kanonen for \xc3\xa5 kunne brukes som et provisorisk pansret personellkj\xc3\xb8ret\xc3\xb8y. Disse modifikasjonene ble foretatt i felt, og vognene ble kalt Kangaroo. Ogs\xc3\xa5 amerikanske marinestyrker gjorde tilsvarende modifikasjoner under kampene p\xc3\xa5 Okinawa i 1945. Denne M7-varianten ble kalt Defrocked Priest som p\xc3\xa5 norsk betyr laisert prest (en prest som er fratatt sin geistlige status).'